open-index/open-wikipedia-markdown huggingface dataset:
సుడిగుండం

**సుడిగుండం** అంటే గుండ్రంగా తిరిగే ఒక నీటి ప్రవాహం. ఇవి పెద్ద నదులు, సముద్రాలలోనే కనిపిస్తాయి. చాలా వరకు సుడిగుండాలు అంత శక్తివంతమైనవిగా ఉండవు. నీరు గుండ్రంగా తిరుగుతూ దగ్గరలోని పడవలను తలక్రిందులు చేస్తాయి అనేది అపోహ మాత్రమే. అతి శక్తివంతమైన సుడిగుండాల్ని 'మేల్ స్ట్రం' (Maelstrom) అని అంటారు. చిన్న సుడిగుండాలు స్నానాల తొట్టి లేదా సింక్ నుండి నీరు త్వరగా వదిలినప్పుడు ఏర్పడతాయి. అలాగే జలపాతాల నుండి నీరు క్రిందపడే ప్రదేశంలో ఏర్పడే నీటికయ్యలలో సుడిగుండాలు ఏర్పడతాయి. శక్తివంతమైన జలపాతాల వద్ద ఇలా ఏర్పడే సుడిగుండాలు కూడా శక్తివంతమైనవిగా ఉంటాయి.  

ప్రపంచంలోని ఐదు శక్తివంతమైన సుడిగుండాలలో నార్వేలో కనుగొన్నది సుమారు గంటకు 37 కి.మీ. వేగం కలిగివున్నది; మిగిలిన నాలుగు నార్వే, కెనడా, జపాన్, స్కాట్లాండ్ లలో కనిపించినవి సుమారు 27.8 నుండి 18 కి.మీ. వేగం కలిగివున్నాయి. 

## బయటి లింకులు
* Research articles on whirlpools and related topics by Professor Hubert Chanson, Department of Civil Engineering, The University of Queensland

వర్గం:ప్రకృతి వైపరీత్యాలు
రాఘవేంద్రస్వామి

**శ్రీ గురు రాఘవేంద్ర స్వామి**(1595 - 1671), హిందూ మత ద్వైత సిద్ధాంతానికి సంబంధించిన ఒక ప్రముఖమైన గురువు. 16వ శతాబ్దంలో జీవించారు. ఇతను వైష్ణవాన్ని (విష్ణువుని కొలిచే సిద్ధాంతం) అనునయించారు, మధ్వాచార్యులు బోధించిన ద్వైతాన్ని అవలంబించారు. ఇతని శిష్యగణం ఇతడిని ప్రహ్లాదుడి అవతారంగా భావిస్తారు.
తమిళనాడులోని కుంభకోణం మధ్వమఠాన్ని 1624 నుండి 1636 వరకూ మఠాధిపతిగా పాలించి ఆపై ఉత్తరానికి యాత్రలు చేసారు. 
ఇతను శ్రీమూలరాముడి, శ్రీ పంచముఖ ముఖ్యప్రాణదేవరు (పంచముఖ హనుమంతుడు) యొక్క పరమ భక్తులు. ఇతను పంచముఖిలో తపస్సు చేశారు, ఇచ్చట పంచముఖ హనుమంతుణ్ణి దర్శించారు.(హనుమంతుని పంచముఖ దర్శనం శ్రీరామ చంద్రులు తర్వాత దర్శించినది శ్రీ రాఘవేంద్ర తీర్ధులు మాత్రమే)
మంత్రాలయం లో తన మఠాన్ని స్థాపించారు, ఇక్కడే జీవ సమాధి పొందారు . వేలకొలదీ భక్తులు తరచూ మంత్రాలయ దర్శనానికి వస్తుంటారు.

ఆర్జిత సేవలను భక్తులు ఆన్‌లైన్‌లో లేదా నేరుగా శ్రీ మఠానికి వచ్చి బుక్‌ చేసుకోవచ్చు. ఏకాదశి రోజు మాత్రం ఎలాంటి పూజలుండవు. కేవలం ఉచిత దర్శనానికి మాత్రమే భక్తులను అనుమతిస్తారు.

## జీవితం
రాఘవేంద్రస్వామి వెంకణ్ణ భట్టుగా తమిళనాడులోని భువనగిరిలో తిమ్మణ్ణభట్టు, గోపికాంబ అనే కన్నడ భట్టు రాజుల రెండవ సంతానంగా 1595లో జన్మించారు. జన్మ సంవత్సరం 1598 లేదా 1601 కూడా కావచ్చు అనే వాదనలున్నాయి. వేంకటేశ్వర స్వామి వారి అనుగ్రహంతో పుట్టినందుకు ఈతణ్ణి చిన్నప్పుడు వేంకటనాథుడనీ, వేంకటాచార్య అని కూడా పిలిచేవారు.
తన బావ లక్ష్మీనరసింహాచార్ వద్ద మదురైలో ప్రాథమిక విద్యను అభ్యసించాక, వేంకటనాథుడ్ని కుంభకోణంలోని శ్రీమఠంలో విద్యార్థిగా చేరి, ఆపై రాఘవేంద్ర తీర్థులుగా సన్యసించారు. 1614లో మదురై నుండి తిరిగి వచ్చినపుడు సరస్వతీబాయితో వీరికి వివాహమయింది. వీరి కొడుకు లక్ష్మీనారాయణాచార్య అదే సంవత్సరంలో పుట్టాడు. ఆ తర్వాత కుటుంబమంతా కుంభకోణం చేరుకుంది. 
శ్రీమఠంలో రాఘవేంద్ర స్వామి సుధీంద్రతీర్థుల వద్ద అభ్యసించడం మొదలుపెట్టారు. అనతికాలంలో గొప్ప విద్యార్థిగా ఉద్భవించి, అన్ని వాదోపవదాల్లో తర్కాలలో తనకంటే పెద్దవారిని సైతం ఓడించారు. సంస్కృత, వైదికశాస్త్రాల్లో నిష్ణాతుడై ఇతరులకు బోధించడం మొదలుపెట్టారు. 
రాఘవేంద్రస్వామి సంగీతంలో కూడా నిష్ణాతులే, ఆయన కాలంలో ఆయనో గొప్ప వైణికుడు కూడా. గురువు తరువాత మఠం బాధ్యతలు స్వీకరించి ఆపై దక్షిణభారతదేశమంతా విజయం చేయటానికి బయలుదేరారు. మార్గంలో ఎన్నో అద్భుతాలను తన శిష్యబృందానికి చూపిస్తూ మధ్వప్రోక్త ద్వైత సిద్ధాంతానికి బాగా ప్రచారం చేసారు. 1671 లో తన శిష్యబృందంతో రాబోయే 800 సంవత్సరాలు జీవించే ఉంటానని చెప్పి మంత్రాలయంలో జీవసమాధి పొందారు.

## మూలాలు

## బయటి లింకులు
*Official site of Mantralaya
*A page on Sri Raghavendra at Dvaita.org 
*మంత్రాలయం గురించి ఒక వ్యాసం 
వర్గం:1601 జననాలు

వర్గం:ద్వైతం
వర్గం:కర్ణాటక
వర్గం:జీవ సమాధి పొందిన వారు
జూలియస్ సీజర్

**గయస్ జూలియస్ సీజర్** సా.శ.పూ. 100 జూలై 13,  – సా.శ.పూ. 44 మార్చి 15,) ఒక రోమన్ మిలిటరీ, రాజకీయ నాయకుడు. ఇతను రోమన్ రిపబ్లిక్ను రోమన్ సామ్రాజ్యంగా మలచడంలో కీలక పాత్ర వహించాడు.

## మూలాలు

## బయటి లింకులు
* C. Julius Caesar  Jona Lendering's in‑depth history of Caesar (Livius. Org)
* Guide to online resources
* History of Julius Caesar 
* Julius Caesar at BBC History

## ఇవీ చూడండి

* క్లియోపాత్రా

వర్గం:క్రీ.పూ. 100 జననాలు
వర్గం:క్రీ.పూ. 44 మరణాలు
వర్గం:రోమన్ సామ్రాజ్యం
యార్లగడ్డ సుమంత్ కుమార్

**సుమంత్** గా ప్రసిద్ధిచెందిన **సుమంత్ కుమార్** తెలుగు సినిమా నటుడు/నిర్మాత. ఇతడు అక్కినేని నాగేశ్వరరావు మనుమడు; అక్కినేని పెద్దకూతురు సత్యవతి, అల్లుడు యార్లగడ్డ సురేంద్ర దంపతుల కుమారుడు.

## వ్యక్తిగత జీవితం
సుమంత్ 1975 ఫిబ్రవరి 9 న హైదరాబాదులో జన్మించాడు. సుమంత్ తల్లి నటుడు అక్కినేని నాగేశ్వరరావు కుమార్తె. తండ్రి యార్లగడ్డ సురేంద్ర. సుమంత్ ఈ దంపతులకు ఒకడే సంతానం. అక్కినేని మనవలు, మనవరాళ్ళలో సుమంతే అందరికన్నా పెద్దవాడు. ఇతను పుట్టిన కొన్ని నెలల తర్వాత అతని తల్లిదండ్రులు అమెరికాకు వెళ్ళవలసి వచ్చింది. సుమంత్ మాత్రం తాత కోరిక మేరకు, అక్కినేని దంపతుల దగ్గర ఉండిపోయాడు. అప్పుడు ఆయన గుండె సంబంధించిన శస్త్రచికిత్స చేసుకుని సినిమాలకు కొన్నాళ్ళు దూరంగా ఉంటున్నాడు. తాను సినిమాల్లో ఊపిరిసలపకుండా ఉన్నందున తన పిల్లల బాల్యాన్ని పూర్తిగా ఆస్వాదించలేకపోయానని అందుకే సుమంత్ ని తానే పెంచాలనుకుంటున్నట్లు అక్కినేని చెప్పాడు. తర్వాత అతన్ని దత్తత కూడా తీసుకున్నారు అక్కినేని దంపతులు.

సుమంత్ హైదరాబాద్ పబ్లిక్ స్కూల్లో చదివిన తర్వాత అమెరికా వెళ్ళి మిషిగన్ విశ్వవిద్యాలయంలో ఇంజినీరింగ్ కోర్సులో చేరాడు. అయితే అది నచ్చక చికాగో లో కొలంబియా కాలేజీ లో ఫిల్మ్ కోర్సులో చేరి డిగ్రీ సంపాదించాడు.
సుమంత్ 2004 సంవత్సరంలో కీర్తి రెడ్డి ని వివాహం చేసుకొని, 2006 లో విడాకులు తీసుకున్నాడు.

## సినీ జీవితం
సుమంత్ నట జీవితం 1999 సంవత్సరం రామ్ గోపాల్ వర్మ దర్శకత్వం వహించిన ప్రేమ కథ చిత్రంతో మొదలైంది. ఇదీ, అతని రెండవ చిత్రం, యువకుడు పర్వాలేదు అనిపించుకున్నాయి. ఇతను తర్వాత నటించిన సినిమాలు అంతగా ఆడలేదు. అయితే 2003 లో జెనీలియా తో నటించిన సత్యం తో చిత్రసీమలో స్థిరపడ్డాడు. ఆ తర్వాత గౌరి కూడా విజయం సాధించి అతనికి మాస్ ఇమేజ్ ఇచ్చింది. మళ్ళీ కొన్ని విఫలాలు తర్వాత, 2006 సంవత్సరం లో శేఖర్ కమ్ముల దర్శకత్వంలో గోదావరి సినిమాతో ఉన్నత స్థానానికి చేరాడు. తర్వాత విడుదలైన చిన్నోడు అంతగా హిట్ కాలేదు. మధుమాసం, పౌరుడు బాక్సాఫీస్ లో బాగానే ఆడి, కొన్ని సెంటర్స్ లో 100 రోజులు కూడా నడిచాయి. 

2009 లో వచ్చిన బోణి ప్లాప్ అయ్యింది. 2011 లో గోల్కొండ హైస్కూల్ హిట్ ఐయ్యి సుమంత్ కి మంచి పేరు తెచ్చింది. ఆ తర్వాత కొన్ని వరస విఫలాలు తర్వాత 2017 లో మళ్ళీ రావా అతని కెరీర్ కి మళ్ళీ ఊపిరి ఇచ్చింది.   ఎన్.టీ.ఆర్:కథానాయకుడు లో అతని తాత అక్కినేని పాత్ర పోషించి పలు ప్రశంసలు పొందాడు.
## నటించిన చిత్రాలు

## అక్కినేని వంశ వృక్షం

## మూలాలు

వర్గం:తెలుగు సినిమా నటులు
వర్గం:1975 జననాలు
వర్గం:జీవిస్తున్న ప్రజలు
వర్గం:హైదరాబాదు జిల్లా సినిమా నిర్మాతలు
వర్గం:సినీ వారసత్వం గల తెలుగు సినిమా వ్యక్తులు
పెరికిముగ్గుల

**పరికిముగ్గెరుకుల(సోదేరుకుల)** :  ఈ కులం వారిని పరదేశీయులని వలస దారులని, చెట్టు సమ్మె కులాలని, ఎరుకుల కులంలో సోదేరుకుల  అంటారు. బ్రిటిష్ పరిపాలనలో జరిగిన సంఘటనల ప్రకారం ఇప్పటి పరిస్థితిని బట్టి ఎరుకుల కులంలో కొన్ని ఉపకులాలు సువ్వేరుకుల, బద్దేరుకుల,సోదేరుకుల (పరికముగ్గుల అని పిలువబడే), కుంచెరుకుల,ఉప్పెరుకుల, సెటిల్మెంట్ ఎరుకుల, కరివేపాకేరుకుల అనే ఉపకులాలు ఏర్పాటు చేయబడ్డాయి. ఈ సోదేరుకుల వాళ్ళు ఎరుకల కులంలో  అన్ని ఉపకులాలవారితో  వివాహ సంబంధాలున్నాయి. వీరికి మూఢనమ్మకాలు ఎక్కువ .పెదకాకాని మండలం వెనిగండ్ల చుట్టుపక్కల ఈ కులస్తులు ఉన్నారు. నేరస్తులనే నింద పడిన వారు తాము నేరం చేయలేదని నిరూపించుకోవడానికి ఎర్రగా కాల్చిన పలుగును పట్టుకోవాలని కులపెద్దలు తీర్పునిస్తారు. కులపెద్దలతీర్పుకోసం అయ్యే కొత్త పలుగు, పిడకలు, వచ్చిన పెద్ద మనుషులు , బోజనాల ఖర్చు నిందితుడే భరించాలి. పాసీ కులస్తులతో ఈకులానికి అనేక విషయాలలో సారూప్యత ఉంది.

వీళ్లకి ప్రత్యేకమైన బాష ఉంటుంది.వీరి భాష తమిళ్ భాష కి దగ్గరగా ఉంటుంది.వీళ్ళు చాల తెలివిగా ఉంటారు. వీళ్ళలో  శీలం,దాసరి, మద్దెల, మేడ, సజ్జ, తుమ్మల, కట్ట, కుంభ, సొగల, డేగల,లాంటి ఇంటిపేర్లుంటాయి..వీళ్లలో ఐకమత్యం ఎక్కువ గా ఉంటుంది. వీళ్లకి వీళ్లు చట్టబద్దం గా వ్యవహరించకుండా వీళ్లే కూర్చోని సమస్య వస్తే మాట్లాడుకుంటారు..వీళ్ళలో ఎక్కువ మంది శివుడిని, వెంకటేశ్వర్లు ని పూజిస్తారు..పూర్వాచారం బాగా నమ్ముతారు. అందరికి గౌరవం ఇచ్చి పుచ్చుకుంటారు.వీళ్ల లో ఆడవాళ్లు ఎరుక (సోది ) చెప్తారు..వీళ్ళలో చదువుకున్న వాళ్ళు చాలా తక్కువ మంది ఉంటారు.చదువుకున్న వాళ్లకి విలువ ఇవ్వడంలో వీళ్లకి సాటి ఉండరు..ప్రస్తుతం వీళ్లు వెనిగండ్ల గ్రామంలో సత్తెన పల్లి, అచ్చం పేట, నాగలంక, కొలకలూరు, నరసరావుపేట, బాపట్ల, యడ్లపాడు,విజయవాడ,కృష్ణలంక,ఇబ్రహీం పట్నం, చేబ్రోలు, నందిగాం, తుళ్లూరు,అనేక గ్రామాల్లో ఉన్నారు అని సమాచారం..వీళ్లలో మనిషి చనిపోతే పుడ్చి పెడతారు.అన్నీ విద్య లు తెలిసిన వాళ్ళుగ గుర్తుపు పొందారు. వీళ్ళలో మాట మీద కట్టు బడి ఉంటారు మహాభారతంలో ధర్మరాజు మాట తప్పిన ఈ కులం వారు మాట తప్పరు అంతా విలువ ఉంటది మాటకి ,వీళ్ళ గురించి ఇంకా ఉంది చెప్పడానికి,నమ్మిన ఆడ మనిషికి కట్టె కాలే వరకు తోడు ఉండే మనుషులు ఉన్నారు వీళ్ళలో ఇంకా !వీళ్లలో వ్యాపారాలు చేసుకుంటూ బ్రతుకుతున్నారు.డబ్బు వడ్డీలకి ఇస్తూ ఉంటారు అని సమాచారం. కాలం మారే కొద్దీ వీళ్ళు మండపాలు, చిక్కెంట్రకులు కొనడం, కిరాణా స్టోర్స్ పెట్టడం, చేపల చెరువులు వేయడం వంటి వ్యాపారాలలో అభివృద్ధి చెందుతున్నారు.

## మూలాలు

వర్గం:కులాలు
సౌభ్రాతృత్వం

**సౌభ్రాతృత్వం** : (ఆంగ్లం : **fraternity** (లాటిన్ భాష *frater* : "సోదరుడు") అనునది సోదరత్వం. సాధారణంగా ఈ పదము సమాజంలో గల విభిన్న మతాలకు, వర్గాలకు, భాషలకు, సంస్కృతులకు అతీతంగా మానవుల మధ్య గల ప్రేమ, గౌరవాల భావనలనే "సౌభ్రాతృత్వం" అని నిర్వచిస్తారు. ఇంకనూ ముందుకు సాగి, సర్వమానవ ప్రేమ, మానవకళ్యాణం, విశ్వమానవ సమానత్వం, వసుదైక కుటుంబ భావనలు మున్నగు ఉన్నత భావనలు, సద్-నీతి, ప్రకృతినియమాలు, విశ్వజనీయ మానవసూత్రాలు, సమ్మిళిత సామాజిక స్పృహలు, మూలవస్తువులు కలిగిన ఓ విశాల దృక్పథమే ఈ సౌభ్రాతృత్వం.

ఈ సౌభ్రాతృత్వాన్ని అనేక రంగాలలో ఉపయోగించ వచ్చును, ఉదాహరణకు విద్య, వృత్తి నైపుణ్యాలు, నీతి, జాతి, మతాలు, రాజకీయాలు, దానధర్మాలు, వ్యక్తిగత ఆదర్శాలు, సేవారంగం, కళలు, కుటుంబ అధికారాలు మున్నగునవి. ఈ సౌభ్రాతృత్వము వలన పరస్పర అవగాహన, సహకారం, జనజీవన స్రవంతి, మొదలగునవి స్థాపించవచ్చును.

ఈ సౌభ్రాతృత్వము వలన "జ్ఞాన మార్గములో జీవనము" అనే క్రొత్త ఒరవడిని సృష్టించ వచ్చును. ఈ సౌభ్రాతృత్వానికి ప్రపంచంలో ఏ విషయాన్నైనా జయించ గలిగే శక్తి ఉంది.

## ఉద్ద్యేశాలు
ఈ సౌభ్రాతృత్వం, ప్రత్యేకమైనటువంటి సిద్ధాంతాలుగాని, సూత్రాల ద్వారా గాని సిద్ధాంతీకరించబడినది కాదు. ఈ సౌభ్రాతృత్వం అవకాశవాదీ కాదు. ఇదో ఉన్నత భావన. వ్యక్తీకరించడానికి సాధ్యం కానిది. మనస్సు నుండి జనించే ఓ విశాల దృక్ఫథం. దీనిని ఇటు భౌతికంగానూ, అటు ఆధ్యాత్మికంగానూ చూడవచ్చు, కొలవనూ వచ్చు. ఈ దృక్ఫథం వలన మానవునికి అనేక రంగాలలో ప్రవేశించగలిగే ఓ నైతికత ఏర్పడుతుంది.
## మూలాలు

వర్గం:సామాజిక శాస్త్రాలు
పాసీ

thumb|పాసీ ప్రజలు
**పాసీ** భారతదేశంలోని ఒక దళిత కులం. భారతదేశంలోని ఉత్తర ప్రదేశ్, బీహార్, మహారాష్ట్ర వంటి అనేక రాష్ట్రాలలో వీరు షెడ్యూల్డు కులంగా గుర్తింపబడ్డారు. కానీ ఆంధ్రప్రదేశ్ రాష్ట్రంలో మాత్రం వెనుకబడిన కులాలలోని డి వర్గంలో వర్గీకరింపబడ్డారు. సాధారణంగా పాసీలు హిందూమతాన్ని అవలంబిస్తారు. కానీ కొంతమంది ముస్లిం పాసీలు కూడా ఉన్నారు. ముస్లిం పాసీలను ఓబీసిలు (ఇతర వెనుకబడిన కులాలు) గా వర్గీకరించారు దేశంలోని కొన్ని ప్రాంతాలలో పాసీలను తర్మాలీ లేదా త్రిశూలియా అని కూడా వ్యవహరిస్తారు. పాసీలలో తెగలపై భారతీయ సామాజిక శాస్త్రజ్ఞులలో ఏకాభిప్రాయం లేదు. అయితే ఆరు ఉప కులాలు అందరూ అంగీకరిస్తారు. అవి రాజ్ పాసీ, కైథ్వాస్ పాసీ, బౌరాసీ పాసీ, గుజ్జర్ పాసీ, అరఖ్ పాసీ, మంగ్తా పాసీ లేదా పాసీ మంగ్తా. దేశవ్యాప్తంగా 1971 జనాభా లెక్కల ప్రకారం 29.52 లక్షల మంది పాసీలు ఉన్నారు.

## చరిత్ర
పాసీ అన్న పదం సంస్కృతంలోని *పశిక* అన్న పదము నుండి వచ్చిందని భావిస్తారు. తాటి చెట్లు ఎక్కడానికి పెద్ద పాశాన్ని (తాడు) ఉపయోగిస్తారు కాబట్టి పశిక అన్న పేరు వచ్చింది. సాంప్రదాయకంగా కల్లు సేకరణ వీరి వృత్తి 
ఆంధ్ర ప్రదేశ్లో నివసిస్తున్న `పాసి' కులస్థులు ఒకప్పుడు ఉత్తరాది నుంచి వచ్చారు. ఉత్తర భారతదేశంలో వీరి జనాభా ఎక్కువ. అక్కడ వీరి కులవృత్తి పందుల పెంపకం. ఎంతో కాలం కిందటే ఆంధ్ర ప్రదేశ్ వచ్చిన పాసీ కులంవారు బొగ్గు గనులున్న ప్రాంతంలో స్థిరపడ్డారు. బొగ్గు గనుల్లో పనిచేయించేందుకు ఉత్తర భారతదేశం నుంచి ఆంగ్లేయులు పాసి కులస్థులను ఆంధ్రప్రదేశ్‌లోని కోల్‌ బెల్ట్ కు తీసుకొచ్చారు. అప్పట్లో పాసీలు ఎడ్లబండ్లపై 45 రోజులు ప్రయాణంచేసి ఇల్లందు ప్రాంతానికి చేరుకున్నారు. 1889లో వారు ఈ ప్రాంతానికి చేరుకున్నట్టుగా చారిత్రక ఆధారాలున్నాయి. కనుకనే ఇప్పటికీ కోల్‌ బెల్టు ప్రాంతంలో పాసీలు ఎక్కువగా కనిపిస్తారు. ఉత్తరాది నుంచి వచ్చారు కనుక పరదేశీ అని అప్పట్లో పిలిచేవారు. పాసీ అంటే ఇప్పటికీ పరదేశీ అనే అంటారు. వీరు మాతృభాష అవధిని మర్చిపోలేదు.

## వృత్తి - సామాజిక జీవనం
కులవృత్తి పందుల పెంపకంగా ఉన్న పెరికముగ్గుల వారిని కూడా కోస్తా ప్రాంతంలో పరదేశీ లంటారు. తరతరాలుగా గనుల్లో బొగ్గును తవ్వి, తట్టలకెత్తే పని చేయడంతో ఈ కులస్థులు చదువుపై శ్రద్ధ చూపలేదు. అందుకే వీరిలో నిరక్షరాసులు ఎక్కువ. గనుల్లో అందరికీ ఉద్యోగాలు రాకపోవటంతో కొందరు వ్యవసాయదారులుగా మారారు. కౌలుకు తీసుకుని పంటలు పండించారు. మరికొందరు చిరు వ్యాపారాలు చేసుకుంటున్నారు. ఆ స్తోమత కూడా లేనివారు కులవృత్తి పందుల పెంపకం చేపట్టారు. బొగ్గుగనుల్లో పనిచేసి పదవీ విరమణ చేసినవారి పిల్లలకు ఉద్యోగాలు ఇవ్వకపోవటంతో పాసీ యువతలో చాలామంది నిరుద్యోగులుగా మారారు. వీరు ఖమ్మం, కరీంనగర్‌, వరంగల్‌ జిలాల్లో ఎక్కువ. విశాఖ, రాజమండ్రి, కాకినాడ, హైదరాబాద్‌ పట్టణాల్లో కూడా ఉన్నారు. తక్కువమంది ఉన్నందువల్ల కనీసం గుర్తింపు లేదు. రాష్ట్రంలో పాసీల జనాభా 8 వేలు మాత్రమే.

## కులధృవీకరణ పత్రాల సమస్య
పాసీలను కేంద్ర ప్రభుత్వం ఎస్సీలుగా గుర్తించింది. 16 రాష్ట్రాలలో వీరు ఎస్సీలు. ఆంధ్రప్రదేశ్లో మాత్రం వీరు బీసీ-డి వర్గంలో ఉన్నారు. పొరుగు రాష్ట్రాల్లో వీరి బంధువులు, వారి పిల్లలూ ఎస్సీ రిజర్వేషన్‌ సౌకర్యం పొంది పై చదువులు చదివి ఉన్నతాధికారులయ్యారు. ఇక్కడివారికి పిల్లల్ని చదివించుకునే స్తోమత లేకపోవడంతో వారు కూలీలుగా మారారు. తమని ఎస్సీ జాబితాలో చేర్చాలని వీరు కోరుతున్నారు. పాసీ కుల విద్యార్థుల కోసం ప్రత్యేక హాస్టళ్లు నిర్మించి విద్యాపరంగా అభివృద్ధి చేయాలని, తమ కులంలో వితంతువులు ఎక్కువని, వారి పెన్షన్లు ఇవ్వాలని‌ పాసీ సంక్షేమ సమాజం ప్రభుత్వాన్ని కోరుతోంది.

## మూలాలు

వర్గం:కులాలు
చిత్ర (అయోమయ నివృత్తి)

*కె.ఎస్.చిత్ర - సుప్రసిద్ధ సినిమా గాయని.
*చిత్ర - తెలుగు మాసపత్రిక.
*చిత్ర - చందమామ పిల్లల మాసపత్రిక చిత్రలేఖకురాలు.
* చిత్ర - నటి
ఇయోసిన్

[thumb|right|200px|[ఇయోసిన్ వై]]
[thumb|right|200px|[ఇయోసిన్ బి]]
**ఇయోసిన్** (ఆంగ్లం: **Eosin**) ఒక విధమైన ఎర్రని రంజనము (Dye) . దీనిని పేథాలజీ ప్రయోగశాలలో హిమటాక్సిలిన్ (Hematoxylin) తో కలిపి రంగులు వేయడానికి ఉపయోగిస్తారు.

## పేరు
ఇయోసిన్ అనే పేరు ప్రాచీన గ్రీకు దేవతైన ఇయోస్ (Eos) అనగా ఉషస్సు యొక్క ఎరుపుదనానికి గుర్తుగా ఉంచారు.

## రకాలు
ఇయోసిన్ లో చాలా దగ్గర సంబంధమున్న రెండు వర్ణకాలు వాడకంలో ఉన్నాయి:
* ఇయోసిన్ వై (**Eosin Y**, **Eosin Y ws**, **Eosin yellowish**, **Acid Red 87**, **C.I. 45380**, **bromoeosine**, **bromofluoresceic acid**, **D&C Red No. 22**) : ఇది కొంచెం ఎక్కువగా ఉపయోగంలోని వర్ణకం. దీనికి కొంచెం పసుపు రంగు కలిసివుండటం వలన ఆ పేరు వచ్చింది.
* ఇయోసిన్ బి (**Eosin B**, **Eosin bluish**, **Acid Red 91**, **C.I. 45400**, **Saffrosine**, **Eosin Scarlet**, or **imperial red**) : ఇది కొద్దిగా నీలివర్ణాన్ని కలిగివుంటుంది.

## కణజాలాల పరీక్షలో ఇయోసిన్ ఉపయోగం

ఇయోసిన్ వర్ణకం సామాన్యంగా హిమటాక్సిలిన్తో కలిపి ఉపయోగిస్తారు. ఈ రెండింటినీ కలిపి కణజాలాల పరీక్షలో సర్వసాధారణంగా వాడుతారు. ఇయోసిన్ జీవద్రవ్యాన్ని ఎరుపుగా చేస్తే; హిమటాక్సిలిన్ కేంద్రకాలను నీలి రంగులో చూపిస్తుంది. ఇయోసిన్ ఎర్ర రక్తకణాలను కూడా ఎరుపుగా చేస్తుంది.

ఈ పరీక్షలో ఇయోసిన్ వై సామాన్యంగా 1 నుండి 5 శాతంగా నీటిలో గాని లేదా ఇథనాల్ లో గాని కలిపి ఉపయోగిస్తారు.. నీటిలో కలిపి తయారుచేసినప్పుడు శిలీంద్రాలు పెరగకుండా కొద్దిగా థైమాల్ కలుపుతారు. కొంచెం (0.5 శాతం) ఎసిటిక్ ఆమ్లం కలపడం వలన ఇంకా ఎర్రని ఎరుపు వచ్చేనట్లు చేయవచ్చును.

## మూలాలు

## బయటి లింకులు
*Eosin Y - Applications information

వర్గం:రసాయన శాస్త్రం
ఏథెన్స్

[thumb|upright|[ఎథీనా శిల్పం, ఏథెన్స్ నగర ప్రధాన దేవత.]]
**ఏథెన్స్** (ఆంగ్లం : **Athens**) (*ఎథీనా*), గ్రీసు (పాత పేరు గ్రీకు) దేశపు రాజధాని, పెద్ద నగరం. దీని చరిత్ర దాదాపు 3,400 సంవత్సరాల పురాతనమైనది. ప్రపంచంలోని అతి పురాతనమైన నగరాలలో ఒకటి. గ్రీకు దేవత ఎథీనా పేరుమీద ఈ నగరం ఏర్పడింది.

దీని జనాభా 2001 గణాంకాల ప్రకారం 745,514 (పరిపాలనా విభాగ ప్రాంతం), 39 చ.కి.మీ. విస్తీర్ణం కలిగివున్నది. దీని అర్బన్ ప్రాంతం విస్తీర్ణం పరిపాలనా విభాగం కంటే చాలా ఎక్కువ ఉండి, జనాభా 3,130,841 (2001) ఉంది, విస్తీర్ణం 412 చ.కి.మీ. యూరోపియన్ యూనియన్ లోని అధిక జనాభా గల నగరాలలో ఏడవ స్థానంలో ఉంది. ఈ నగరం ఒక కాస్మోపాలిటన్ నగరం, ఆర్థిక, పారిశ్రామిక, రాజకీయ, సాంస్కృతిక కేంద్రం. వేగంగా అభివృద్ధి చెందుతూ యూరోపియన్ యూనియన్ లోనే ప్రముఖ వాణిజ్య కేంద్రంగా మారే దిశకు పయనిస్తూంది. 2008 ప్రపంచంలో కోనుగోలు శక్తి గల దేశాల జాబితాలో 32వ స్థానంలో ఉంది. ఖరీదైన నగరాల జాబితాలో 25వ స్థానంలో ఉంది.

క్లాసికల్ ఏథెన్స్ ఒక శక్తిమంతమైన నగర రాజ్యం. విజ్ఞాన, కళా, తత్వ రంగాల కేంద్రం, ప్లాటో పుట్టినిల్లు, ప్లాటోనిక్ అకాడమీ గల నగరం, అరిస్టాటిల్ యొక్క లైసియం గల నగరం. ఏథెన్స్ నగరం సోక్రటీసు, పెరిక్లస్, సోఫోక్లిస్, ప్రపంచ ప్రసిద్ధిగాంచిన ఎందరో తత్వవేత్తల పుట్టినిల్లు. దీనికి నాగరికతలుయ్యాల అనే ఘనమైన పేరునూ, ప్రజాస్వామ్యం పుట్టిన ప్రదేశంగానూ పేరు గలదు.

[thumb|center|810px|ఏథెన్స్ నగర దృశ్యం, [:en:Areopagus|అరియోపాగస్ నుండి.]]

## సోదర నగరాలు
ఏథెన్స్ నగరం క్రింది సోదర నగరాలు కలిగి వున్నది:

*  ఏథెన్స్, జార్జియా, యునైటే స్టేట్స్ (1973)
*  బార్సెలోనా, స్పెయిన్ (1999)
*  బీజింగ్, చైనా (2005)
*  బీరూట్, లెబనాన్
*  బెత్లెహామ్, పాలస్తీనా ప్రాంతాలు (1986)
*  బుచారెస్ట్, రొమేనియా
*  చికాగో, ఇల్లినాయిస్, యునైటెడ్ స్టేట్స్ (1997)
*  కలుజ్-నపోకా, రొమేనియా
*  కుస్కో, పెరూ (1991)
*  ఇస్తాంబుల్, టర్కీ
*  కీవ్, ఉక్రెయిన్
*  లిస్బన్, పోర్చుగల్

*  లజుబ్‌ల్‌జానా, స్లొవేనియా
*  లాస్ ఏంజిలిస్, యునైటెడ్ స్టేట్స్ (1984)
*  మాస్కో, రష్యా
*  నేపుల్స్, ఇటలీ
*  నికోసియా, సైప్రస్ (1988)
*  సాంటియాగో డే కాలి, కొలంబియా
*  సియోల్, దక్షిణ కొరియా (2006)
*  సోఫియా, బల్గేరియా
*  టిరానా, అల్బేనియా
*  వార్సా, పోలెండ్
*  వాషింగ్టన్, యునైటెడ్ స్టేట్స్ (2000)
*  జియాన్, చైనా
*  యెరావాన్, ఆర్మేనియా (1993)

### సహకారము
*  బెల్‌గ్రేడ్, సెర్బియా (1966)
*  పారిస్, ఫ్రాన్స్ (2000)

## ఇవీ చూడండి
* హెలెనిక్ నాగరికత
* గ్రీసులోని సంగ్రహాలయాల జాబితా

## మూలాలు

## బయటి లింకులు
* ఏథెన్స్ నగర అధికారిక వెబ్-సైట్
* breathtaking Athens - The city of Athens official visitors' website
* Archaeology of the City of Athens
* Athenian Owl coins
* Athens contemporary architecture and suggested walking routes
* Athens Convention Bureau's official website
* Athens in 421 BC
* ఏథెన్స్ చరిత్ర - ఆన్‌లైన్ 

వర్గం:ప్రాచీన గ్రీకు నగరాలు
వర్గం:యూరప్ రాజధానులు
వర్గం:ఏథెన్స్
వర్గం:ఒలింపిక్ క్రీడలు నిర్వహించిన నగరాలు
ఉప్పర

ఆంధ్ర ప్రదేశ్ వెనుకబడిన కులాల జాబితా డి గ్రూపు లోని 31 వ కులం. సగర కులస్థులు భగీరథ వంశీయులు. ఒరిస్సాలో వీరిని ఎస్టీలలో చేర్చారు. కర్ణాటకలో వీరు బిసి- ఏ వర్గంలో ఉన్నారు.దాదాపు 30 లక్షల జనాభా ఉన్న సగర కులస్థులు దేశమంతటా ఉన్నారు.జోడీ (భార్యాభర్త) లెక్కన వీరికి కాంట్రాక్టర్ల దగ్గర అడ్వాన్సులు తీసుకొని ఎక్కడ పని ఉంటే అక్కడికి వెళతారు. జోడీకి రోజుకు 250 నుంచి 300 రూపాయలకు కూలి.
వీరి కులానికి కాంట్రాక్టులు కనీసం 30 శాతం పనులైనా కల్పించాలని కోరుతున్నారు.పనికి వాడే పరికరాల విషయానికి వస్తే ఎంతో కాలం నుంచి సగరులు పార, బొచ్చెకే పరిమితం కాగా, వీరి రెక్కల కష్టంతో పైకెదిగినవారు రెడీమిక్సర్లు తెస్తున్నారు. ఇవి ఒక్క రోజుకు 25 నుంచి 30 మంది ముఠా పనివారి ఉపాధిని మింగేస్తున్నాయి.  నాలుగు అంతస్తుల లోపు వినియోగిస్తున్న లిఫ్టులు 15మంది పనిని, పొక్లయినర్లు 50మంది పనిని చేయడంతో వీరు ఉపాధి కోల్పోతున్నారు.జలయజ్ఞం పనుల్లో 200 కోట్ల రూపాయల విలువైన అండర్‌ టనెల్‌ యూనిట్లను బడా కాంట్రాక్టర్లు ప్రవేశపెడుతున్నారు. ఐదు సంవత్సరాలపాటు జరిగేపని వీటివల్ల రెండేళ్ళలోపూర్తవుతోంది. ఎర్త్ వర్క్ మిషన్లు, రోడ్లు వేసే మిషన్లు ఫలితంగా దాదాపు.ఎర్నెస్ట్ మనీ డిపాజిట్‌ లేకుండా టెండర్లలో పాల్గొనే అవకా శం . కోరుతున్నారు.
భవన నిర్మాణ కార్మికుడు ప్రమాదవశాత్తు మరణిస్తే లక్ష రూపాయలు ఎక్స్ గ్రేషియాను రాస్జ్ట్ష్ర్ష్ ప్రభుత్వం 2007 మే ఒకటవ తేదీ కార్మిక దినోత్సవ వేడుకల్లో ప్రకటించింది.దాన్ని రెండులక్షలకు పెంచుతున్నామని కూడా ప్రభుత్వం ప్రకటించింది.మృతి చెందినవారికి రిజిస్ట్రేషన్‌, గుర్తింపు కార్డులు లేకపోవటం వల్ల యజమాని లేదా, కాంట్రాక్టర్‌ దయాదాక్షిణ్యాలపైనే ఆధారపడాల్సి వస్తోంది.కాంట్రాక్టరు దగ్గర పనిచేస్తూ మరణిస్తే అతనిదే బాధ్యత కనుక కార్మికునికి ముందుగా ఇన్సూరెన్స్ చేయించాల్సిఉంది. కానీ అటువంటి సహాయక చర్యలు జరగడం లేదు.గర్భిణులకు మూడు నెలలపాటు వేతనంతో కూడిన సెలవు ఇవ్వాలని రాష్ట్రప్రభుత్వం ఉత్తర్వులు ఇచ్చింది. కర్నాటక ప్రభుత్వం అక్కడి సగరుల అభివృద్ధికి `కర్నాటక రాజ్య సగర
## మూలాలు
*http://www.suryaa.com/showspecialstories.asp?ContentId=5502

వర్గం:కులాలు
ST
చిప్పోళ్ళు

ఆంధ్ర ప్రదేశ్ వెనుకబడిన కులాల జాబితా డి గ్రూపులోని 5వ కులం.కొలతల టేపుల్లేని రోజుల్లో మూరల లెక్కల చొప్పున కొలతలు తీసుకుని, వస్త్రాలకు ఎక్కడి కక్కడ గాటుపెట్టి చించేవాళ్లు. కనుక వీళ్లని చింపేవాళ్లని చెప్పుకునేవారు. కాలక్రమంలో చింపేవాళ్లు కాస్తా చిప్పోళ్ళుగా మారారు. వీరే మేరు కులస్తులు. అప్పట్లో వీరిది సంచార జాతి. ఇంటిల్లిపాదీ ఊరూరా తిరుగుతూ బట్టలు కుట్టి బతికేవారు. కనుకనే వీరి సంతతి విద్యకు దూరమై దీనాతి దీనంగా జీవిస్తోంది.చిప్పోలు, మేరు, మేర కులస్తులుగా చిరపరిచితులైన వీరు మహారాష్ర్టలో షిండీ లుగా పిలువబడుతున్నారు. రాష్ర్టమంతటా విస్తరించినప్పటికీ తెలంగాణ ప్రాంతంతోపాటు, గుంటూరు, కృష్ణాజిల్లాల్లోనే పెద్ద సంఖ్యలో కనిపిస్తారు. కాగా గుంటూరు, కృష్ణా జిల్లాల్లో వీరు కాపు లతో వివాహసం బంధాలు పెంపొందించుకుని కాపులుగా గుర్తింపు పొందుతున్నారు. పండుగ సీజన్‌ వచ్చిందంటే రాత్రింబవళ్లు పనిచేసేవారు. కుట్టుమిషన్‌తో పోటీపడి పనిచేసి కస్టమ ర్లను తృప్తిపరిచేవాళ్లు. మహిళలు, పిల్లలూ కలిసి కాజాలు తీయడం, గుండీలు, హు క్కులు కుట్టడం, చేతిపని చేస్తూ సహకరించేవారు. ఈ విధంగా వచ్చే డబ్బుతోనే వీరు జీవనం సాగించేవారు.బట్టలు కుట్టించుకోవడం అనే ప్రక్రియ ఎప్పుడో పండ గలూ, పబ్బాలకు మాత్రమే పరిమితం కావడంతో వీరు సీజన్‌లో సంపాదించుకున్న డబ్బును పొదుపుగా వాడుకుని అన్‌సీజన్‌లో కుటుంబ ఖర్చులకు ఉపయో గించుకునేవారు.ఎక్కువమంది రెడిమేడ్‌ దుస్తులకే ప్రాధాన్యం ఇస్తున్నారు. కనుక మేరు కులస్తులు వీరు ఉపాధి కోల్పోతున్నారు. జత బట్టలు కుట్టించుకోవాలంటే కష్టమర్‌కు 200 రూపా యలు ఖర్చవుతోంది. ఇదే డబ్బుతో కొత్త బట్టలు ఇవ్వడానికి రెడీమేడ్‌ షాపులు పుట్టుకు రావడంతో వీరి వృత్తి దెబ్బతింది. దర్జీ దినసరి కార్మికులుగా మారాల్సివచ్చింది. దీనికితోడు కటింగ్‌ మిషన్లు రావడంతో వీరి మనుగడే ప్రశ్నార్ధకరంగా మారింది. మిషన్‌ రంగప్రవేశంతో టైలరింగ్‌ రంగం కుదేలైంది. 
అపెరల్‌ పార్కుల్లో మాకు స్థలం కేటాయించాలని తాము సంచార జాతికాబట్టి తమని బీసీ- ఏలో చేర్చాలని వీరు కోరుతున్నారు.
## మూలాలు
*http://www.suryaa.com/showspecialstories.asp?ContentId=5131

వర్గం:కులాలు
తాడు

**తాడు** లేదా **త్రాడు** నారలతో చేసిన పొడవైన వస్తువు. ఇది దారం కన్నా మందంగా ఉంటుంది. ఒక సామాన్యమైన గృహోపకరణంగా విస్తృత ఉపయోగాలున్నది. వీటిని దేనినైనా గట్టిగా బంధించడానికి లేదా లాగడానికి ఉపయోగిస్తారు. నార పోగుల్ని మెలితిప్పడం ద్వారా పోగుల బలం అధికమౌతుంది. ఒక తీగ, దారం మొదలైన వాటి కంటే తాడు బలమైనది.

## రకాలు
*ప్రకృతిసిద్ధమైన నారలతో తయారైనవి:
**జనపనార తాడు, కొబ్బరి తాడు 
*కృత్రిమమైన నారలతో తయారైనవి:
**నైలాన్ తాడు, ప్లాస్టిక్ తాడు

## ఉపయోగాలు

తాడు చరిత్ర పూర్వం నుండి విస్తృతంగా నిర్మాణ రంగంలో, సముద్రయానం, క్రీడలు, సమాచార రంగాలలో ఉపయోగంలో ఉంది.

## ముడులు
తాడును బిగించడానికి చాలా రకాల ముడులు (Knots) కనుగొన్నారు. గిలకలు తాడులోని శక్తిని దారిమార్చడానికి ఉపయోగిస్తారు.

## దాటే తాడు

దాటే తాడును ఆంగ్లంలో స్కిప్పింగ్ రోప్ అంటారు. స్కిప్పింగ్ అనగా దాటటం, అనగా దాటటం అనే ఆట కోసం వాడే తాడును దాటే తాడు అంటారు, ఈ తాడుతో ఆడే ఆటను రోప్ స్కిప్పింగ్ అంటారు.

## త్రాడు ఆట

## తాడుకు సంబంధించిన సామెతలు
;సమయం అనుకూలించక పోతే తాడే పామై కరుస్తుంది.
;కొండవీటి చాంతాడంత.
;పెద్దాపురం చాంతాడంత.

## బయటి లింకులు
* ‘స్కిప్పింగ్’తో ఫిట్‌నెస్ సాధ్యమా...?
* Ropewalk: A Cordage Engineer's Journey Through History History of ropemaking resource and nonprofit documentary film

వర్గం:ఆట పరికరాలు
వర్గం:గృహోపకరణాలు
హెరాక్లిటస్

**హెరాక్లిటస్** (ఆంగ్లం :**Heraclitus the Ephesian**) (ప్రాచీన గ్రీకు: Ἡράκλειτος ὁ Ἐφέσιος - గ్రీకో-లాటిన్ - *Hērákleitos ho Ephésios*), (సిర్కా క్రీ.పూ. 535 - 475) ఒకసోక్రటీస్ పూర్వ ప్రఖ్యాత గ్రీకు తత్వవేత్త. ఐవోనియో లోని ఎఫిసస్ నగరంలో ఉన్నత కుటుంబంలో జన్మించాడు. ఉన్నత వర్గాల పరిపాలనా వ్యవస్థను అభిమానిస్తూ ప్రజాస్వామ్యాన్ని వ్యతిరేకించేవాడు.
## సిద్ధాంతాలు
హెరాక్లిటస్ సిద్ధాంతాలలో ముఖ్యమైనది: - ఈ ప్రపంచంలో నిత్యమైనది, సత్యమైనది ఏదీ లేదు - మార్పు తప్ప. విశ్వంలో స్థిరమైనది ఏదీ లేదు. ప్రతీదీ మరొక దానిగా మారుతుంది. మార్పునకు లోనుకాని వస్తువంటూ లేదు. అన్నీ చలిస్తూ మారిపొతూ ఉంటాయి. మారనిది మార్పు ఒక్కటే. ఈ సిద్ధాంతాన్ని ఈ విధంగా వివరించాడు.
ఏ వ్యక్తీ ఒకే నదిలో రెండు సార్లు స్నానం చేయలేడు - ఒకసారి మునిగి లేచేసరికి నదిలోకి కొత్త నీరు ఒచ్చి చేరుతుంది. కాబట్టి అది కొత్త నది అవుతుంది.

వర్గం:తత్వవేత్తలు
వర్గం:ఏథెన్స్
బంతి

**బంతి** (Ball) ఒక ఆట వస్తువు. సహజముగా అవి గుండ్రముగ ఉండును; కానీ కొన్ని కోలగా ఉంటాయి. చాలా ఆటలలో ఆటగాళ్ళు బంతిని కొట్టడం గానీ, తన్నడం గానీ లేదా చేతితో విసరడం గానీ చేస్తారు. 
గాజు గోళీకాయలు కూడా ఒక రకమైన బంతులే. లోహాలతో చేసిన గుండ్లు ఇంజినీరింగ్ రంగంలో బేరింగులు (Ball bearings) గా చాలా యంత్రాలలో రాపిడిని తగ్గించడానికి ఉపయోగిస్తారు. 

ఎక్కువ ఆటలాడే బంతులు రబ్బరుతో తయారుచేస్తారు. కొన్నింటిలో గాలి అధిక పీడనంలో లోపలికి పంపి గట్టిదనాన్ని కలిగిస్తారు. కొన్నింటి లోపల ఖాళీగా ఉంచితే కొన్నింటిలో బిరడా వంటి పదార్ధాన్ని నింపుతారు. ప్రాచీన కాలంలో బంతుల్ని తోలు లేదా బ్లాడర్ తో తయారుచేసి మధ్యలో వివిధ రకాల గడ్డి వంటివి లోపల కూరి తయారుచేశారు. 

## బంతాటలు
* క్రికెట్, ఫుట్ బాల్, బాస్కెట్ బాల్, వాలీ బాల్, హాకీ, బాల్ బాడ్మింటన్, టేబుల్ టెన్నిస్, హేండ్ బాల్, థ్రో బాల్, గోల్ఫ్, పోలో, రగ్బీ, లాన్ టెన్నిస్ మొదలైనవి ప్రసిద్ధిచెందిన బంతి ఆటలు.

## గ్యాలరీ

Image:Soccer ball.jpg|2006 ఫిఫా ఫుట్‌బాల్ ఆటలో వాడిన అధికారిక బంతి
Image:RadZepMov_soccer_hires_computed_tomography_shoe_and_ball_color.jpeg|Computed tomography of a football (soccer) (Video)
Image:Cricket-ball-red-madeinaustralia.jpg|క్రికెట్ క్ర్రీడలో వాడే బంతి
Image:Baseball (crop).jpg|బేస్‌బాల్ క్ర్రీడలో వాడే బంతి
Image:Basketball.png|బాస్కెట్‌బాల్ క్ర్రీడలో వాడే బంతి
Image:Billiards balls.jpg|బిలియర్డ్ క్ర్రీడలో వాడే బంతిs
Image:Lacrosse ball.jpg|Lacrosse ball
Image:Sherrin.png|Australian rules football
Image:Tennis_ball_01.jpg|టెన్నిస్ క్ర్రీడలో వాడే బంతి
Image:Wilson American football.jpg|American Football

Image:Golfball.jpg|గోల్ఫ్ క్ర్రీడలో వాడే బంతి రంధ్రము పక్కనే ఉన్న దృశ్యం
Image:Softball.jpg|సాఫ్ట్‌బాల్ క్ర్రీడలో వాడే బంతి


## ఇవి కూడా చూడండి

## బయటి లింకులు

వర్గం:బంతులు
పూసల (కులం)

thumb|దక్షిణ భారతదేశానికి చెందిన కులాలు, ఆదివాసీల గురించిన పుస్తకం

## వృత్తి
ఆయుర్వేదం, వ్యవసాయం ఆలంకరణ సామాగ్రి బట్టలవ్యాపారం   
## చరిత్ర
పూసలవాళ్లు ఆదిమవాసుల రాజులూ . పూసల కులస్తులు అడవులను వదిలి గ్రామీణ ప్రాంతాలకు చేరుకున్నప్పటికి .. న్యాయబద్ధంగా వుంటారు ,రాజుల  కట్టుబాట్లను వీరు వదులుకోలేదు. పూసల కులస్తులను అయ్యా అని  పిలుస్తారు. ఇతని ఆజ్ఞలను అమలు చేసే వ్యక్తిని ధర్మ అని పిలుస్తారు .వైద్య వృతి  ఇప్పటికీ వీరి కులంలో కొనసాగుతుంది . నిజాం కాలంలోఈ కులంవారు రహదారి పత్రాన్ని జారీ చేసేవారు . గ్రామాలలో తిరిగి వస్తువులు అమ్ముకునే వారిని ఆయా గ్రామ పెద్దలు అవాంతరాలు కలిగించకుండా ఉండేందుకు ఈ రహదారి పత్రాలను జారీ చేసేవారు . కంచి పీఠాధిపతులు సైతం ఇటువంటి రహదారి పత్రాలు (మంగళ శాసనం) జారీ చేసేవారు 

## వృత్తి
గ్రామాల్లో ఆయుర్వేద మందులు, మసాలాలు, పెళ్లి సామగ్రి, పూసల గొలుసులు, గాజులు, దువ్వెనలు, సూదులు విక్రయిస్తుంటారు. ఇదే వీరికి జీవనాధారం. వస్త్ర వ్యాపారం ద్వారా డబ్బు సంపాదిస్తారు.

## చరిత్ర
పూసలవాళ్లు ఆదిమవాసులైన చెంచు తెగకు వారసులు. సంచార జాతులను ఎస్టీలుగానో, బీసీ `ఏ' గ్రూపులోనో చేర్చగా పూలస కులస్తులను మాత్రం `డి' గ్రూపులోకి చేర్చారు. వి.రాఘవయ్య నేతృత్వంలో సాగిన వివిధ సంచార జాతుల అధ్యయనంలో పూసల వాళ్లు సంచార జాతి అని కూడా స్పష్టం చేశారు.13.2.2009 న రాష్ర్ట ప్రభుత్వం వీరిని బీసీ `డి' గ్రూప్‌ నుండి బి.సి.ఏ గ్రూపులోకి మార్ఛింది.

## సామాజిక జీవనం
. 
వీరు సంచార జీవులు కావటంతో గ్రామాలకు చేరుకున్న సమయంలో గౌడ, కుమ్మరి చావిళ్లలో తమ సామన్లు పెట్టుకుని ఆ సమీప గ్రామాలలో వ్యాపారం చేస్తుంటారు. కాటుక, తిలకం సీసాలు, బొట్టుబిళ్లలేకాదు... సవరాలు, హెయిర్‌ పిన్నులు, హెయిర్‌ బ్యాండ్లు వంటివి కూడా అమ్ముతుంటారు. 
## కుటుంబ స్థితిగతులు
ముఖంపై చిరునవ్వుతో కనిపించే ఈ మహిళలు భూ దేవికి ప్రతిరూపం. "మేమూ మనుషులమే" సినిమా కథ ఈ కుల ఆచార వ్యవహారాలకు, జీవన శైలికి దర్పణం పట్టింది. దీంతో అప్పట్లో ఆ చిత్రానికి `పూసల పిల్ల' అని మొదట పేరు పెట్టారు. కానీ ఈ కులస్తులు వ్యతిరేకించటంతో పేరు మార్పు చేశారు.

## సమస్యలు
పల్లెల్లో కూడా ఫ్యాన్సీ షాపులు రావడంతో వీరి వృత్తి దెబ్బతింది. అయినప్పటికీ వృత్తిని వదులుకోకుండా మారుమూల పల్లె ప్రాంతాలకు చేరుకుని వ్యాపారం చేస్తున్నారు. పురుషుల సంఖ్యు తోపుడు బండ్లపై వ్యాపారం చేస్తుంటారు. ఆటోలు నడిపి, సున్నంవేసి, కూలిపనులు చేస్తున్నవారూ ఉన్నారు. ఈ కులస్తులలో అత్యధికులది సంచార జీవనమే కావడంతో... ప్రభుత్వ పథకాలు కూడా అందడం లేదు. రేషన్‌ కార్డు సౌకర్యం కూడా వీరు పొందలేకపోతున్నారు. పూసల కులస్తులకు ప్రత్యేకంగా ఫైనాన్స్ కార్పొరేషన్‌ ఏర్పాటు చేయాలని ఎస్టీలలో చేర్చాలని వీరు కోరుతున్నారు.
వర్గం:కులాలు
మూత్రం

**ఉచ్చ** లేదా **మూత్రం** (ఆంగ్లం: Urine) జంతువుల శరీరం నుండి బయటికి వ్యర్ధ పదార్ధాల్ని పంపించే ద్రవం. ఇది రక్తం నుండి వడపోత ద్వారా మూత్ర పిండాలలో తయారవుతుంది. మూత్ర నాళాల ద్వారా మూత్రాశయాన్ని చేరి మూత్ర విసర్జనం ద్వారా శరీరం నుండి బయటకు పోతుంది.

మన శరీరంలో జీవక్రియలలో తయారయ్యే వివిధములైన వ్యర్ధ పదార్ధాలు ముఖ్యంగా నైట్రోజన్ సంబంధించినవి రక్తం నుండి బయటికి పంపించాల్సిన అవసరం ఉంది. నీటిలో కరిగే ఇతర వ్యర్ధాలకు ఇదే పద్ధతి వర్తిస్తుంది.

మూత్రాన్ని రకరకాల మూత్ర పరీక్షల ద్వారా దాని లోని వివిధ పదార్ధాలను గుర్తించి విశ్లేషించవచ్చును. 
thumb|right|170px|మానవుని మూత్రం

## భాషా విశేషాలు
తెలుగు మాండలికాలు : మహబూబ్ నగర్ జిల్లా ప్రజలు మూత్రాన్ని **ఉచ్చ** అంటారు.

తెలుగుపదమైన **ఉచ్చ** అనేది **ఊర్చ** అనే పాతపదం నుండి పుట్టినది. శరీరం నుండి **ఊరి** (స్రవించి) వెలువడుతుంది కాబట్టి, ఊర్చ అంటారు. అదే కాలగమనంలో ఉచ్చగా మారిపోయినది. ఉచ్చకు పర్యాయపదాలు: **కాలుమడి**; **కాల్మడి**; **కాలుముట్టు**, **కాలుముట్టి**; **కాల్ముట్టు**; **కాల్ముట్టి**. వీటన్నింటి అర్థం దాదాపు ఒకటే — ఏది వచ్చినప్పుడు ఆపుకోలేక మన కాళ్ళని దగ్గరికి మడుచుకుంటామో, అదే ఇది. ఇంకొక అర్థం ఏమిటంటే, దేనికోసమైతే కాళ్ళను మడిచి గొంతుకు కూర్చుంటామో, అదే ఇది. ఎందుకంటే, ఒకప్పుటి కాలంలో మూత్రవిసర్జనకై పచ్చికబయళ్ళకు జనులు వెళ్లినప్పుడు తప్పక కాళ్ళను మడుచుకొనే (అంటే గొంతుకు కూర్చొనే) మూత్రవిసర్జన కావించేవారు.

## మూత్రం ఏర్పడే విధానం
రక్తనాళికా గుచ్ఛము (Glomerulus) లో జరిగే రక్త ప్రవాహము నుండి మూత్రము ఏర్పడుట వలన దీనిని రక్తము యొక్క గాలితముగా భావించవచ్చును. ఇందువలన రక్తంలోని ప్లాస్మా, మూత్రములో ఒకే రకమైన అంశాలను భిన్న గాఢతలలో కలిగివుంటాయి. మూత్రం ఏర్పడే విధానం మూడు దశలలో జరుగుతుంది.
* రక్తనాళికా గుచ్ఛ గాలితము (Glomerular filtration)
* పునఃశోషణ (Reabsorption)
* నాళికా స్రావకము (Tubular secretion)

## రంగు
మూత్రానికి రంగు (color) రావడానికి మూత్రంలో ఉన్న రసాయనాలే ముఖ్య కారణం. అసలు మూత్రం ఎలా తయారవుతుందో తెలిస్తే దానికా రంగు ఎందుకు వస్తుందో అదే అర్ధం అవుతుంది. రక్తంలోని మలిన పదార్ధాలని వడబోసి విడతీయగా వచ్చేదే మూత్రం. రక్తం ఎర్రగా ఉండడానికి కారణం రక్తంలో ఉండే *[[హీమోగ్లోబిన్|హిమోగ్లోబిన్‌]]* అనే ఎర్రటి రంగు పదార్థం. ఈ ఎర్ర కణాలు కలకాలం బతకవు; వాటి కాలం తీరిపోగానే అవి చచ్చి పోతాయి. అప్పుడు ఈ హిమోగ్లోబిన్‌ బైలిరూబిన్‌ గానూ, తదుపరి యూరోక్రోమ్‌ గానూ విచ్ఛిన్నం అయి మూత్రం ద్వారా బయటకి విడుదల అవుతాయి. ఈ రెండు పదార్ధాలు ఎర్రటి ఎరుపులో కాకుండా కొంచెం పసుపు డౌలలో ఉంటాయి కనుక మూత్రానికి లేత పసుపు రంగు వస్తుంది. మనం ఎక్కువ నీళ్ళు తాగినప్పుడు మూత్రం కూడా ఎక్కువగా తయారవుతుంది కనుక అప్పుడు ఈ రంగు లేత పసుపు రంగులో కాని, నీళ్ళ రంగులో కాని ఉంటుంది. నీళ్ళు బాగా తాగక పోయినా, బాగా చెమట పట్టినా మూత్రం ఎక్కువగా తయారు కాదు, కాని మలిన పదార్ధాలు తయారవుతూనే ఉంటాయి కనుక మూత్రం రంగు కొంచెం ముదురు పచ్చగా ఉంటుంది.

### మూత్ర పరీక్ష
చరిత్రలో చాలా మంది వైద్యులు రోగుల మూత్రాన్ని పరీక్షించి రోగ నిర్ధారణ చేశారు. హెర్మోజెనిస్ (Hermogenes) ముత్రం యొక్క రంగు, ఇతర లక్షణాల ఆధారంగా కొన్ని వ్యాధుల్ని గుర్తించినట్లుగా రాశాడు. మధుమేహం పేరు వ్యాధిగ్రస్తుల తియ్యని మూత్రం ఆధారంగా వచ్చింది. మూత్ర పరీక్షలు వైద్య పరీక్షలలో చాలా ప్రాథమికమైనవి. మూత్రాన్ని సూక్ష్మదర్శిని ద్వారా పరీక్షించి ఇన్ఫెక్షన్, క్యాన్సర్ వంటి కొన్ని వ్యాధుల్ని గుర్తించవచ్చును.

## మూలాలు

వర్గం:శరీర ధర్మ శాస్త్రము
శ్రీపతి

**శ్రీపతి** (1019-1066) సుప్రసిద్ధ భారతీయ గణిత, ఖగోళ శాస్త్రవేత్త. ఇతడు సూర్య, చంద్ర గ్రహణాల గురించి *ధికోటిడకరణం* (1939 రచన), గ్రహ స్థితుల్ని వివరించే 105 శ్లోకాలతో కూడిన *ధృవమానసం* (1056 రచన), 19 అధ్యాయాలలో ఖగోళశాస్త్రంపై ఒక ప్రధాన రచన  *సిద్ధాంతశేఖరం* , 125 శ్లోకాలలో అసంపూర్ణమైన అంకగణిత గ్రంథం *ఘటతిలకం* మొదలైన ప్రామాణిక గ్రంథాల్ని రచించాడు. 

## ప్రారంభ జీవితం
అతని తండ్రి పేరు నాగదేవ (కొన్నిసార్లు నామదేవ అని వ్రాయబడినది). నాగదేవ తండ్రి, శ్రీపతి తాత కేశవ. జ్యోతిషశాస్త్రం, ఖగోళ శాస్త్రం,  గణితం లపై శ్రీపతి లల్లా రచనలను, బోధననలు అనుసరించాడు.  

అతని గణిత సేవలు ఖగోళ శాస్త్రాన్ని దృష్టిలో ఉంచుకుని చేపట్టాడు.  ఉదాహరణకు గోళాల అధ్యయనం. అతని జ్యోతిషశాస్త్రానికి ఒక ఆధారాన్ని అందించడానికి ఖగోళశాస్త్రంపై  అతను కృషి చేయడం జరిగింది. 11 వ శతాబ్దానికి చెందిన భారతీయ గణిత శాస్త్రజ్ఞులలో ముఖ్యమైన వాడు శ్రీపతి.

## సేవలు
శ్రీపతి రచనలలో: 1039 లో వ్రాసిన *ధికోటిడకరణం*, సూర్య,  చంద్ర గ్రహణాలపై ఇరవై శ్లోకాల రచన; 1056 లో వ్రాసిన ***ధ్రువమానస***, గ్రహ రేఖాంశాలు, గ్రహణాలు,  గ్రహాల చలనాలను లెక్కించడానికి 105 శ్లోకాల రచన; సిద్ధాంతశేఖర 19 అధ్యాయాలలో ఖగోళశాస్త్రంపై ఒక ప్రధాన రచన;  గణితతిలక శ్రీధర రచన ఆధారంగా 125 శ్లోకాలలో అసంపూర్ణ అంకగణిత గ్రంథం.

సిద్ధాంతశేఖర లోని 13,14.15 అధ్యాయాలలో అంకగణితం, బీజగణితం, గోళాల గూర్చి వివరించబడింది. 13వ అధ్యాయంలో అంకగణీతం, కొలతలు, నీడ పొడవు లెక్కింపు గూర్చి 55 శ్లోకాలున్నాయి. గణితతిలక అనే  అంకగణిత గ్రంథం లోని కోల్పోయిన భాగం తప్పనిసరిగా ఈ అధ్యాయంలోని 19–55 శ్లోకాలను కలిగి ఉండవచ్చు. బీజగణితంపై 14 వ అధ్యాయంలోని 37 శ్లోకాలు రుజువు లేకుండా బీజగణితం యొక్క వివిధ నియమాలను పేర్కొన్నాయి. బీజగణిత చిహ్నాలు లేకుండా ఇవి శబ్ద రూపంలో ఇవ్వబడ్డాయి.  3,4,5 అధ్యాయాలలో శ్రీపతి  సంకలనం, వ్యవకలనం, గుణకారం, భాగహారం, వర్గం, వర్గమూలం, ఘనం, ఘనమూలం, ఋణాత్మక విలువల కు గుర్తుల నియమాలను తెలియజేసాడు. సమీకరణాలకు సంబంధించిన అధ్యాయంలో అతను వర్గ సమీకరణాలను సాధించే నియమాలను తెలియజేసాడు.

శ్రీపతి రచనలో చేర్చబడిన ఇతర గణితాంశాలలో  ముఖ్యంగా, మొదటి డిగ్రీ యొక్క ఏకకాల అనిశ్చిత సమీకరణాల పరిష్కారం కోసం నియమాలు ఉన్నాయి, ఇవి బ్రహ్మగుప్తుడు ఇచ్చిన మాదిరిగానే ఉంటాయి.

అతను  ఇతర ప్రాంతాల కంటే జ్యోతిషశాస్త్రంలో ఎక్కువ ఖ్యాతిని పొందాడు. అతను లల్లా జ్యోతిషరత్నకోశం ఆధారంగా  జ్యోతిసారత్నమాల అనే జ్యోతిషశాస్త్ర గ్రంథం ఇరవై అధ్యాయాలతో  రాశాడు.  ఈ గ్రంథంపై వ్యాఖ్యానాన్ని మరాఠీ భాషలో రాసాడు.  ఆ భాషలో వ్రాయబడిన మనుగడలో ఉన్న పురాతన రచనలలో ఇది ఒకటి. 

## మూలాలు

## వనరులు
*O'Connor, John J.; Robertson, Edmund F., "Sripati", MacTutor History of Mathematics archive.

## బయటి లింకులు
*శ్రీపతి జీవిత చరిత్ర

వర్గం:గణిత శాస్త్రము
కాశ్యప శిల్ప శాస్త్రము

thumb|కస్యప ముని

భారతీయ శిల్పకళ ను పరిశీలిస్తే విభిన్న ప్రాంతీయ కళా రీతులు కనిపిస్తాయి. ఆలయ నిర్మాణానికి అవసరమైన శాస్త్రీయ విజ్ఞానమును గ్రంధరూపములో నిక్షిప్తము చేయబడి దక్షిణ భారత ఆలయ శిల్ప శైలికి ప్రామణిక గ్రంథముగా ఈనాటికి నిలచి ఉన్న గ్రంథము కాష్యప శిల్ప శాస్త్రము. శిల్ప (शशलप) పురాతన భారతీయ గ్రంథాలలో ఏదైనా కళ లేదా కళను సూచిస్తుంది , శిల్ప శాస్త్రం అంటే కళ , చేతిపనుల శాస్త్రం కేవలం రాళ్ళ మీద శిల్పాలు చెక్కటం మాత్రమే కాదు.
కశ్యప మహర్షి సత్య కాండం, తర్క కాండం , జ్ఞాన కాండములు అనే మూడు గ్రంథాలు ఉపదేశించినట్లు వైఖాస ఆగమ శాస్త్రం చెపుతున్నది. .కాశ్యప శిల్ప శాస్త్రం లో 22 అధ్యాయాలు ఉన్నాయి , ఇందులో మూడువందల ఏడు రకాల శిల్పాల గురించి ,రకాలయిన దేవాలయాలు, కట్టడాల గురించిన వివరాలు సంస్కృత భాషలో ఉన్నాయి . ఇందులో పురాతన భారతదేశంలో ఆర్కిటెక్చరల్ సివిల్ ఇంజనీరింగ్ సిద్ధాంతం అభ్యాసంపై ప్రత్యేకమైన వివరణలు ఉన్నాయి.కళలు, చేతిపనులు, వాటి రూపకల్పన నియమాలు, సూత్రాలు ప్రమాణాలను వివరించే అనేక హిందూ గ్రంథాలకు ఇది మూలాధారం ఇది ఇది ఆర్కిటెక్చర్ ,ఐకానోగ్రఫీని , రంగులు, రాయి స్వభావాలు, దేవతా రూపాలు దేవాలయాలు నిర్మించాల్సిన స్థలాల నాణ్యతా అవసరాలు, ఎలాంటి చిత్రాలను వ్యవస్థాపించాలి, అవి తయారు చేయాల్సిన పదార్థాలు, వాటి కొలతలు, నిష్పత్తిలో, గాలి ప్రసరణ, ఆలయంలోని లైటింగ్ వివరాలు కూడా వుంటాయి.  కశ్యప శిల్ప శాస్త్రం (కెఎస్ 2 / 12-24) వాస్తు విష్ణు పురుషుడిని నారాయణ మహాజల అని పిలుస్తారు. ముఖంతో భూమిపై పడుకున్న వస్తుపురుషుడు ఆరాధన సమయంలో ఆకాశాన్ని ఎదుర్కోవటానికి తనను తాను మార్చుకుంటాడని బృహత్ సంహిత మనకు తెలియజేస్తుంది. శిల్ప శాస్త్రం ప్రపంచం గురించి వివరణ ఇస్తుంది; మంచి (శుభ) చెడు అంశాల వర్గీకరణ; అరిష్ట, సంక్షేమం, ఓటమికి కారణాలు; గృహాల నిర్మాణానికి సూచనలు; గ్రామం యొక్క విరాళాలు; పట్టణాలు , గ్రామాల ప్రణాళికలు మెదలైనవాటిమీద ఇందులో వివరణ ఉన్నది . ఈ శాస్త్రం ద్వారా సాంప్రదాయ ఆలయాన్ని ఎలా నిర్మించాలో వాటికి కావలసిన నిర్దిష్ట కొలతలు నిర్మాణ వివరాలను, అలాగే ప్రయోజనాలను కూడా తెలుసు కోవచ్చు. దీని ప్రకారం భవనం రూపకల్పనలో గాలి, భూమి, అగ్ని, నీరు, స్థలం అనే ఐదు అంశాలు కూడా ముఖ్యమైన అంశాలు. ఈ జ్ఞానం 5,000 సంవత్సరాల పురాతన హిందూ వచనం నుండి వచ్చింది,  ఇది చైనీస్ ఫెంగ్ షుయ్ కంటే ముందే ఉంటుందని భావిస్తున్నారు. భారత దేశంలోని చాలా పురాతన ఆలయాలు ఈ కశ్యప శిల్ప శాస్త్రం ఆధారంగా నిర్మించ బడినాయి.

## మూలాలు

వర్గం:కళలు
రామాఫలం

**రామాఫలం** (Annona reticulata) అనోనేసి కుటుంబానికి చెందిన సీతాఫలం లాంటి ఒక పండ్ల చెట్టు.

రామాఫలము ఇది సీతాఫల జాతికి చెందిన పండు. పోషకవిలువలు ఎక్కువగా వున్న పండు. లేత ఎరుగు రంగులోను, ఆకు పచ్చ రంగులోని ఈ పండ్లు వుండును.దస్త్రం 
thumb|right|రామా ఫలము. వెంకట్రామా పురంలో తీసిన చిత్రం
కొన్ని పండ్ల రుచి పదే పదే గుర్తొచ్చేస్తుంటుంది. మార్కెట్లో అవి ఎప్పుడెప్పుడు కనిపిస్తాయా అన్నట్లు ఎదురుచూసేలా చేస్తుంది. ఆ కోవకే చెందుతాయి సీతాఫలం, రామాఫలం, లక్ష్మణఫలాలు. ఈపేర్లు చూస్తే మన పురాణ పురుషులకు ఇష్టమైన పండ్లేవో అనిపించకమానదు. అంతేకాదు, ఇవి అచ్చంగా మనకి మాత్రమే ప్రత్యేకమైన పండ్లేనేవో అనిపిస్తుంది. కానీ వీటి స్వస్థలం మనదేశం కాదు. దక్షిణ అమెరికా, ఐరోపా, ఆఫ్రికన్‌ దేశాల్లో పెరిగే ఈ వెుక్కల్ని మనదేశానికి తొలిసారిగా పోర్చుగీసువాళ్లు పదహారో శతాబ్దంలో తీసుకొచ్చారట. మనరాష్ట్రంలో ఎక్కువగా పండే సీతాఫలాలతోనే మనకి అనుబంధం ఎక్కువ. కానీ ఉత్తరాంధ్ర, కొన్ని తెలంగాణా జిల్లాల్లోనూ కర్ణాటక, తమిళనాడు, కేరళ, ఛత్తీస్‌గఢ్‌ రాష్ట్రాల్లోనూ రామాఫలాలు, లక్ష్మణఫలాలు ఎక్కువగా పండుతాయి. సూపర్‌మార్కెట్ల పుణ్యమా అని ఇప్పుడిప్పుడు ఇవి అన్ని మార్కెట్లిలోనూ కనిపిస్తున్నాయి. రామాఫలం : గుండ్రంగా హృదయాకారంలో ఎరుపురంగులో ఉండే ఈ పండ్ల తొక్క సీతాఫలంకన్నా నునుపుగా ఉంటుంది. దీన్ని నెట్టెడ్‌ కస్టర్డ్‌ యాపిల్‌, బుల్లక్‌ హార్ట్‌, బుల్‌ హార్ట్‌ అని కూడా పిలుస్తారు. తియ్యని వాసనతో మధురమైన రుచిని కలిగి ఉండే ఈ పండు మధ్య అమెరికా, ఐరోపా దేశాల్లో ఎక్కువగా పండుతుంది. సీతాఫలంతో పోలిస్తే ఇందులో గింజలు తక్కువ. అలసిన శరీరాన్ని ఉత్తేజితం చేస్తుంది ఈ జ్యూస్‌. మిగిలినవాటితో పోలిస్తే ఇందులో యాంటీ ఆక్సిడెంట్లు ఎక్కువగా ఉంటాయి. మలేరియా, క్యాన్సర్‌ వ్యాధులకు కారణమైన కణాలను నివారించే గుణం కూడా ఈ పండుకి ఎక్కువే. పోషకాలు: వంద గ్రా. రామాఫలం నుంచి 75 క్యాలరీల శక్తి, 17.7గ్రా. కార్బొహైడ్రేట్లు, 1.5గ్రా. ప్రొటీన్లు, 3గ్రా. పీచూ లభ్యమవుతాయి. మిగిలినవాటితో పోలిస్తే ఇందులో విటమిన్ల శాతం ఎక్కువ. సి- విటమిన్‌తో పాటు బి-కాంప్లెక్స్‌లోని పైరిడాక్సిన్‌ ఇందులో సమృద్ధిగా ఉంటుంది. ఈ పైరిడాక్సిన్‌ మెదడు కణాలకు అవసరమైన రసాయనాల్ని స్థిరంగా ఉంచేందుకు దోహదపడుతుంది. నరాల వ్యాధులు, తలనొప్పి వంటివి రాకుండా కాపాడేందుకు తోడ్పడుతుంది. 
## మూలాలు

వర్గం:అనోనేసి
వర్గం:పండ్లు
వర్గం:పండ్ల చెట్లు
thumb|centre|రామఫల చెట్టు
అంతర్జాతీయ న్యాయస్థానం

**అంతర్జాతీయ న్యాయస్థానం** (సాధారణంగా "ప్రపంచ న్యాయస్థానం" లేదా "**ICJ**"గా పిలువబడుతుంది) ; ఐక్యరాజ్యసమితి యొక్క ప్రాథమిక న్యాయ అంగము. దీని కేంద్రం నెదర్లాండ్ లోని హేగ్ నగరంలోగల, శాంతి సౌధం లో యున్నది. దీని ప్రధాన కార్యక్రమం, సభ్యదేశాల ద్వారా సమర్పించబడిన "న్యాయపర వాదనలు" ఆలకించడం, తీర్పు చెప్పడం. అంతర్జాతీయ న్యాయస్థానం, అంతర్జాతీయ క్రిమినల్ కోర్టు రెండూ వేరు వేరు సంస్థలు. వీటి రెండిటికీ ప్రపంచ పరిధి ఉంది.

## కార్యకలాపాలు

1945లో ఐక్యరాజ్యసమితి చార్టర్ ఆధారంగా స్థాపించబడింది. 1946 నుండి పనిచేయడం ప్రారంభించింది. ఇది పర్మనెంటు కోర్ట్ ఆఫ్ ఇంటర్నేషనల్ జస్టిస్ యొక్క వారసురాలు.

### ప్రస్తుత సమీకరణలు
 2009 ఫిబ్రవరి 6 వరకు గల స్థితి:

## ఇవీ చూడండి
* List of International Court of Justice cases
* List of treaties that confer jurisdiction on the ICJ
* UN Economic and Social Council
* UN Secretariat
* UN Trusteeship Council
* International Criminal Tribunal for the former Yugoslavia
* International Criminal Tribunal for Rwanda
* International Criminal Court
* Mundialization
* World citizen

## పాదపీఠికలు

## బయటి లింకులు

* International Court of Justice, Official site
* List of cases ruled upon by the ICJ since its creation in 1946
* Hague Justice Portal : Academic gateway to The Hague organisations concerning international peace, justice and security.

వర్గం:ఐక్యరాజ్యసమితి
నీతి

**నీతి** (ఆంగ్లం Morality) వివిధ అర్ధాలున్నాయి. 

*నీతి అనగా ప్రవర్తన నియమావళి (Code of conduct). ముఖ్యంగా ఏది తప్పు ఏది ఒప్పు అనే విషయంలో తర్కించడానికి, నియంత్రించడానికి ఉపయోగించేది. ఇవి మనుషులు జీవుస్తున్న సంఘం, మతం, కొన్ని వ్యక్తిగత విషయాల మీద ఆధారపడి వుంటుంది. ఉదాహరణకు నీతి నియమాలు ఈ మధ్యకాలంలో క్షీణించాయి.
*నీతి అనగా సాధారణ ఉపయోగంలోని సత్ప్రవర్తన (Ideal code of conduct). ఉన్నత ప్రమాణాలు కలిగి ఆచరణ యోగ్యమైన ప్రవర్తన కూడా నీతి అనవచ్చును. దీనిలో తీర్పులు, నిజాలు మొదలైనవి ఉంటాయి. ఉదాహరణకు హత్య చేయడం అవినీతి.

*నీతి అనగా తత్వశాస్త్ర రీత్యా నీతిసూత్రాలు (Ethics).
## నీతి వాక్యాలు
*నీతివాక్యాలు

## మూలాలు

వర్గం:నీతి శాస్త్రం
నాగబు

ఇది శాసనాల్లో గుర్తించబడిన మొదటి తెలుగు పదము. దీనిని శాసనములలో కనుక్కున్నారు. ఇవి సుమారు సా.శ.పూ. 2వ శతాబ్దం నుండి  సా.శ. 2వ శతాబ్దినాటి బ్రాహ్మీ లిపి అక్షరములు. శాసనంలో ఉన్న ఈ పదాన్ని ఒక శిల్పకారుని పేరుగా ఊహించిరి. అది పాళీ భాషా పదంగా ఊహించినా ఆ భాషలో ఇలాంటి పదం లేదు. తరువాత పరిశోధకులు దీనిని మొదటి తెలుగు భాషా పదంగా గుర్తించారు. అమరావతిలోని ఒక స్తూపం మీద ‘నాగబు’ అనే పదం ఉంది. శాసనాల్లో తొలి తెలుగు పదం అదే అని పలువురు భాషా శాస్త్రవేత్తలు చెబుతున్నారు.

ఈ పదం ఉన్న రాతిబండ అమరావతి స్తూపం దిబ్బలలో దొరికింది. ఇది ఒక వ్యక్తి పేరు. పురాతత్వ పండితులు కొందరు దీనిని "నాగ - బు" అని పద విభాగం చేసి, రెండూ వేరువేరు పాలీబాషా పదాలని భ్రాంతిపడ్డారు. కానీ శ్రీ వేటూరి ప్రభాకర శాస్త్రి గారు ఇది తెలుగు పదమని, నాగబు అనేది తెనుగు ప్రథమావిభక్తి ప్రత్యాయంతో ఉన్న నాగ అనే తత్సమ పదమని, నాగంబు నాగము అనే నేటి రూపాల పూర్వ స్వరుపమని సకారణంగా నిరూపించారు.  నాగబు అంటే నాగము లేదా పాము అని అర్థం.

## మూలాలు

వర్గం:తెలుగు
వెబ్ పోర్టల్

వివిధ అంతర్జాల సేవలు అనగా ఈమెయిల్, ఆన్లైన్ ఫోరమ్  శోధనా యంత్రమును ఒక సమరూపంలో  వెబ్సైటు  (జాలస్థలి)మూలకంగా అందజేస్తే దానిని పోర్టల్ (తెలుగులో గవాక్షము, ద్వారం) అంటారు.  ప్రతిఒక సమాచారం మూలం పేజీలో కేటాయించబడిన ప్రదేశంలో చూపబడుతుంది.  వాడుకరి తనకు ఇష్టమైనరీతిలో సవరించుకొనవచ్చు. దీనికి స్వల్పతేడాలతో మేషప్,  ఇంట్రానెట్ డేష్ బోర్డులు అనేవి కూడా వున్నాయి.  శోధనాయంత్రపు ఎపిఐలను వాడుకుని వాడుకరులు ఇంట్రానెట్ లో శోధించేటట్లుగా చేయవచ్చు.  ఈ మెయిల్, వార్తలు, స్టాకు ధరలు డేటాబేస్ లలోని సమాచారం, వినోద విషయాలు కూడా  అందచేయవచ్చు.  సమరూపంలో సేవలు అందచేయటం, వాడుకరి స్థితిని బట్టి అందుబాటులో కల సమాచారాన్ని నియంత్రించడంలో ఇవి సహాయపడతాయి. శోధన సంస్థల వెబ్ సైట్లు శోధనతో పాటు, ఈ-మెయిల్, వార్తలు, గ్రూపుల వార్తలు అందిచటానికి ఏర్పడ్డాయి. ఉదా: గూగుల్, యాహూ.

## చరిత్ర
1990 దశకంలో విహరిణులు వ్యాప్తి చెందిన తరువాత, వ్యాపార సంస్థలు  వెబ్ పోర్టల్  నిర్మాణం, లేక కొనటం ద్వారా ఇంటర్నెట్ విపణిలో తమకొక స్థానం పొంద దలచాయి. వెబ్ పోర్టల్ వాడుకరులు  వెబ్లో విహరించడంలో తొలిగా చూసేది కాబట్టి చాలా ప్రాముఖ్యం సంతరించుకుంది.  వీటిలో విషయం వ్యాపారంలో మార్పులకు అనుగుణంగా మారింది.  నెట్ స్కేప్  అమెరికా ఆన్లైన్ లో విలీనం కాగా, వాల్ట్ డిస్నీ కంపెనీ గో.కామ్  అనే పోర్టల్ ను, ఐబిఎమ్ ప్రాడిజీ అనే పోర్టల్ ను ప్రారంభించాయి. 

## విభజన
వీటిని సమాంతరంగా లేక నిలువుగా  విభజించుతారు.  సమాంతర పోర్టల్ లో  ఒకే రకమైన వ్యాపారం లేక రంగంలోని  అన్ని కంపెనీలు లేక సంస్థలు వేదికగా వాడుకుంటాయి.
 నిలువు పోర్టల్ లేక వోర్టల్ అనేది  ఒక విశిష్ట మైనదానికి మాత్రమే సంబంధించినది 

### వార్తలు (తెలుగు) పోర్టల్
తెలుగు టీవీ వార్తల ఛానళ్లు అనుబంధంగా వెబ్ పోర్టల్ నిర్వహిస్తున్నాయి. ఇతర భాషలలో పేరుగాంచిన పత్రికలు కూడా  తెలుగులో వెబ్ పోర్టల్ నిర్వహిస్తున్నాయి.  ఇవికాక కేవల వెబ్ పోర్టల్ నిర్వహించే సంస్థలూ వున్నాయి.
*వన్ ఇండియా
#### వెబ్ దునియా
*వెబ్ దునియా:  2000 సంవత్సరంలో నెట్లో భారతదేశ భాషలలో సేవలందచేయుటకు   వినయ్ చజ్లిని స్థాపించారు. 2020 లో RWS కంపెనీ 21 మిలియన్ డాలర్లకు ఈ కంపెనీని చేజిక్కించుకుంది. 

#### ఇతరాలు
*సమయం 
*బిబిసి తెలుగు  
*జీ న్యూస్ తెలుగు  
*ఏసియానెట్ న్యూస్ తెలుగు 
*10tv 

### ప్రభుత్వ పోర్టల్
  ప్రభుత్వాలు నిర్వహించే జాలస్థలలు ఈ విభాగానికి చేరుతాయి. తెలుగులో ముఖ్యమైనవి, 
* ఏపిఆన్లైన్ 

## మూలాలు

వర్గం:అంతర్జాల వేదికలు
సాయిబాబాగౌడ్

'పద్మశ్రీ' **డాక్టర్ ఎ.సాయిబాబా గౌడ్** సుప్రసిద్ధ నేత్రవైద్యుడు. 
## జీవితం
మహబూబ్‌నగర్ జిల్లాలోని ఆలంపూర్ స్వంత ఊరు. ఐదుగురు అన్నదమ్ములు, ముగ్గురు అక్కచెల్లెళ్లు. నాన్న నర్సప్పగౌడ్, అమ్మ దేవమ్మ నిరక్షరాస్యులు. పదవ తరగతిదాకా ఆలంపూర్ గవర్నమెంట్ స్కూల్లోనే చదువుకున్నారు. హైదరాబాద్‌లోని నిజాం కాలేజీలో పి.యు.సి., గాంధీ మెడికల్ కాలేజీలో ఎం.బి.బి.ఎస్. భార్య జ్యోతి. అబ్బాయి అద్వైత సాయి, అమ్మాయి గ్రీష్మలు వైద్యవృత్తిని అభ్యసిస్తున్నారు.
## సేవలు - పురస్కారాలు
1992లో హైదరాబాద్‌లోని బేగంపేటలో 'దేవ్‌నార్' బ్లైండ్ స్కూలు స్థాపించారు. రాష్ట్రవ్యాప్తంగా కొన్ని వందల ఉచిత నేత్ర చికిత్సా శిబిరాలను నిర్వహించారు. 1988లో దేశంలోనే తొలిసారిగా ఆఫ్తల్మాలజీలో (ఉస్మానియా విశ్వవిద్యాలయం నుంచి) పి.హెచ్.డి. పట్టాపొందారు. అంధుల కోసం కంప్యూటర్ సాఫ్ట్‌వేర్ విద్యను అందుబాటులోకి తీసుకు వచ్చారు. 2004, 2008 సంవత్సరాలకు రాష్ట్రపతి అవార్డును వచ్చింది. భగవద్గీతను బ్రెయిలీ లిపిలోకి అనువదించారు. ఆపని 2004 లో 'లిమ్కా బుక్ ఆఫ్ వరల్డ్ రికార్డ్సు'లోకి ఎక్కింది. అంధులు స్వంతంగా ఓటు వేసుకునే విధానాన్ని రూపొందించి ఆసిఫ్‌నగర్ ఉపఎన్నికల్లో ఉపయోగించారు. గత 30 ఏళ్లుగా కుష్టురోగులకు వైద్యసేవలు అందిస్తున్నారు. అంధుల కోసం బన్సీలాల్‌పేటలో ఫిజియోథెరపీ జూనియర్ కాలేజీని కూడా నడుపుతున్నారు.

## మూలాలు
*https://web.archive.org/web/20090602033346/http://andhrajyothy.com/sunday/sundayshow.asp?qry=2009%2F8-2%2Fheart

వర్గం:తెలుగువారిలో వైద్యులు
వర్గం:పద్మశ్రీ పురస్కారం పొందిన తెలంగాణ వ్యక్తులు
వర్గం:నేత్ర వైద్య నిపుణులు
వర్గం:నిజాం కళాశాల పూర్వవిద్యార్ధులు
వర్గం:ఉస్మానియా విశ్వవిద్యాలయం పూర్వ విద్యార్ధులు
వర్గం:జోగులాంబ గద్వాల జిల్లా వైద్యులు
సుందరం బాలచందర్

**సుందరం బాలచందర్** (జ: 18 జనవరి 1927 – మ: 15 ఏప్రిల్ 1990) సుప్రసిద్ధ వీణా విద్వాంసులు, దక్షిణ భారత సినిమా దర్శకుడు, నటుడు, సంగీత దర్శకుడు. ఇతని సోదరుడు ఎస్.రాజం, సోదరి ఎస్. జయలక్ష్మి కూడా కళాకారులే. ఇతడు తెలుగులో దర్శకత్వం వహించిన ఏది నిజం (1956) సినిమాకు రాష్ట్రపతి ప్రశంసా పత్రం లభించింది. బాలచందర్‌కు 1982 లో పద్మ భూషణ్ అవార్డు లభించింది. 

బాలచందర్, 1934 లో *సీతాకళ్యాణం* తమిళ చిత్రంతో బాలనటుడుగా నట జీవితం ప్రారంభించాడు. ఆ సినిమాలో రావణ సభలో ఉండే ఒక బాల విద్వాంసుడి పాత్ర వేసాడు.  ఆ తరువాత ఋష్యశృంగార్ (1941), అరైచిమణి (1942) సినిమాల్లో నటించాడు.  

1948 లో బాలాచందర్ *ఎన్ కనవర్* చిత్రానికి దర్శకత్వం వహించాడు. 1954 లో అతను క్లాసిక్ తమిళ చిత్రం *[[ అంధ నాల్|అంధ నాళ్ కు]]* దర్శకత్వం వహించాడు.   

## పురస్కారాలు

* 1954 &nbsp; - తమిళంలో ఉత్తమ చలన చిత్రంగా సర్టిఫికేట్ ఆఫ్ మెరిట్ &nbsp; - *[[అంద నాళ్]]* 
* 1956 &nbsp; - తెలుగులో ఉత్తమ చలన చిత్రానికి సర్టిఫికేట్ ఆఫ్ మెరిట్ &nbsp; - *[https://te.wikipedia.org/wiki/%E0%B0%8F%E0%B0%A6%E0%B0%BF%20%E0%B0%A8%E0%B0%BF%E0%B0%9C%E0%B0%82?(%E0%B0%B8%E0%B0%BF%E0%B0%A8%E0%B0%BF%E0%B0%AE%E0%B0%BE) ఏది నిజం]* 
* సంగీత కళా శిఖామణి, 1982 ది ఇండియన్ ఫైన్ ఆర్ట్స్ సొసైటీ, చెన్నై.
* పద్మభూషణ్, 1982 

## బయటి లింకులు
* 

## మూలాలు

వర్గం:తెలుగు సినిమా దర్శకులు
వర్గం:1927 జననాలు
వర్గం:1990 మరణాలు
వర్గం:వైణికులు
వర్గం:సంగీత నాటక అకాడమీ అవార్డు గ్రహీతలు
సజ్జా

*సజ్జా (ఇంటి పేరు), తెలుగువారిలో కొందరి ఇంటి పేరు.
*సజ్జా జయదేవ్ బాబు, సుప్రసిద్ధ వ్యంగ్య చిత్రకారుడు.
*సజ్జా కృష్ణ, సుప్రసిద్ధ వ్యంగ్య చిత్రకారుడు.

*సజ్జాపురం
పత్రహరితం

**పత్రహరితము** (Chlorophyll లేదా *క్లోరోఫిల్*) ఆకుపచ్చని వర్ణ ద్రవ్యం. ఇది మొక్కలు, కొన్ని శైవలాలు, సయనో బాక్టీరియా నందు లబించును. మిగిలిన భాగాల కన్నా మొక్కల ఆకులలో ఎక్కువగా ఉండుట వలన ఆకులు ఆకుపచ్చని రంగులో ఉంటాయి. కిరణజన్య సంయోగక్రియ లో కాంతిని గ్రహించడంలొ దీనిది కీలకపాత్ర.

The different structures of chlorophyll are summarized below:

వర్గం:వృక్ష శాస్త్రము
వర్గం:జంతు శాస్త్రము
పన్నీరు పువ్వు

**పన్నీరు పువ్వు** (Guettarda speciosa)   ఒక రకమైన  చిన్న, సతత హరిత వృక్షం, సువాసన, పొడవైన, గొట్టపు, తెల్లని పువ్వులతో, తక్కువ ఎత్తు నుండి, 10 మీటర్ల ఎత్తు వరకు పెరుగుతుంది.  దీనిని స్థానిక ఉపయోగాల కోసం  అడవుల నుండి పండిస్తారు.  ఇది ఉష్ణమండల ,ఉపఉష్ణమండల ఆసియా, ఆస్ట్రేలియా, పసిఫిక్ ద్వీపాల ద్వారా తూర్పు ఆఫ్రికా లో కనబడుతుంది.    దీని పెరుగుదల  బాగా ఎండిపోయిన నేలలలో , పూర్తి ఎండలో లేదా ప్రకాశవంతమైన నీడలో పెరుగుతాయి .  మొక్కలు  కరువును తట్టుకుంటాయి ,  మొక్కలు  ఏడాది పొడవునా పుష్పించబడతాయి.. పువ్వులు సాయంత్రం తెరుచుకుంటాయి,ఉదయం  వేళలో  నేల మీద పడతాయి . ఈ జాతి మార్షల్ దీవుల జాతీయ పువ్వు .  వీటి ఆకులు నేల పై రాలడం      వల్ల భూమి సారవంతం అవుతాయి.  ఇది కొన్ని పసిఫిక్ దీవులలో  పంటల సాగు కోసం కంపోస్ట్‌తో కలుపుతారు  

## మూలాలు

వర్గం:రూబియేసి
వర్గం:పుష్పాలు
పంపరపనస

**పంపరపనస** ఒక నిమ్మ జాతికి చెందిన పండు.ఆ పండును బత్తాయి అని కూడా అంటారు.  ఇది రుటాసి కుటుంబానికి చెందిన సిట్రస్ చెట్టు     దీనిని పోమెలో అని కూడా పిలుస్తారు,   వెస్టిండీస్ ,అమెరికాలో  ఇది గృహ వినియోగానికి ఒక పండుగా  పేర్కొనబడినది .

## చరిత్ర
ప్రపంచంలోని వివిధ ప్రాంతాలలో అల్పాహారం పండ్లుగా ప్రాచుర్యం పొందింది, అమెరికా , ఇజ్రాయెల్, సైప్రస్, దక్షిణాఫ్రికా, బ్రెజిల్ దేశాలకు  ఈ పండు విస్తరించింది. విటమిన్ సి యొక్క మూలంగా ఉన్న పండు.  ఇది  4.5 నుండి 6 మీటర్లు (15 నుండి 20 అడుగులు) ఎత్తులో ఉండవచ్చు. ఆకులు చాలా దట్టమైనవి,  పువ్వులు పెద్దవి, తెలుపు రంగులో ఉంటాయి, పండినప్పుడు చాలా రకాలు పసుపు రంగులో ఉంటాయి. ఈ పండు 100 నుండి 150 మిమీ (4 నుండి 6 అంగుళాలు) వ్యాసం కలిగి ఉంటుంది, దీని పరిమాణం రకాన్ని బట్టి,  వాతావరణ  పరిస్థితులపై ఆధారపడి ఉంటుంది. దీని గుజ్జు  లేత ,పసుపు,  తేలికపాటి  పులుపు  రుచి ఉంటుంది. ఇతర  రకాలు ఎరుపు గుజ్జు కలిగి ఉంటాయి 

### పెరుగుదల- ఉపయోగము

దీని పెరుగుదల సమ, ఉపఉష్ణమండల వాతావరణంలో,  పువ్వులు వచ్చే నుండి ,  పండ్ల పరిపక్వత  వచ్చే వరకు  వాతావరణం  పండ్ల  పెరుగుదలను  ప్రభావితం చేస్తాయి. ఈ చెట్లకు సమతుల్యమైన మందులు వాడవలెను లేకపోతే తెగులు వచ్చే ప్రమాదం ఉన్నది .   ఈ పండ్లను  కొత్త ఆహారంగా, శరీర బరువును నియంత్రించే  పండుగా  ప్రచారం చేయబడి , ఒక ప్రణాళిక ద్వారా  పెంచబడింది. 1983 లో, అమెరికాలో   తాజా పండ్లు  వినియోగించే, కూరగాయలలో ఈ పండు వినియోగం పెరిగినదని  మించిందని నివేదించింది  ( యునైటెడ్ స్టేట్స్ డిపార్ట్మెంట్ ఆఫ్ అగ్రికల్చర్ మార్కెటింగ్ సర్వీస్)  .   వివిధ దేశాలలో  ఈ పండును క అల్పాహారం పండు గా , కొంతమంది రసముగా ( జ్యూస్ ) గా  చక్కెర,లేదా  తేనెతో కలుపుకొంటారు. ఎన్నో పోషకాలతో ఈ పండు ప్రజల ఆహారంలో ఒక భాగముగా చెప్పవచ్చును    వీటిలో క్యాలరీస్  తక్కువగా ఉన్నా,  పోషకాలు ఎక్కువగా ఉంటాయి ( విటమిన్లు ఎ ,సి ) ఎక్కువగా ఉంటాయి.  రక్తపుపోటు నియంత్రణ , గుండె సంరక్షణ ,, మధుమేహం, కాన్సర్ , బరువు నియంత్రణ , చర్మ సంరక్షణ , శరీరములో రోగనిరోధక శక్తి ని పెంచడం గా  ప్రజల ఆరోగ్యములో ఈ పండ్లు తోడ్పడుతాయి    
## మూలాలు

వర్గం:రూటేసి
వర్గం:పండ్లు

## మూలాలు
పిడపర్తిపాలెం

**పిడపర్తిపాలెం** గుంటూరు జిల్లా, కొల్లిపర మండలానికి చెందిన రెవెన్యూయేతర గ్రామం.

## గ్రామ భౌగోళికం
ఈ గ్రామం, కృష్ణానదీ తీరాన, పచ్చని పంట పొలాలతో, కాలువలతో, ప్రశాంతమైన వాతావరణంతో విలసిల్లుతూ ఉంటుంది.
### గ్రామంలో  విద్యా సౌకర్యాలు
### మండల పరిషత్తు ప్రాథమిక పాఠశాల
ఈ పాఠశాలలో ఉపాధ్యాయులుగా పనిచేయుచున్న. ఎం. అన్నారావు, జిల్లా ఉత్తమ ఉపాధ్యాయ పురస్కారాన్ని అందుకున్నారు. 
## గ్రామ పంచాయతీ
2013 జూలైలో ఈ గ్రామ పంచాయతీకి జరిగిన ఎన్నికలలో బొల్లు కృష్ణప్రియ, 126 ఓట్ల మెజారిటీతో సర్పంచిగా గెలుపొందింది.
## దర్శనీయ ప్రదేశాలు/దేవాలయాలు
### శ్రీ సీతారామాంజనేయస్వామివారి ఆలయం
ఈ ఆలయంలో ప్రతిష్ఠించిన శ్రీ షిర్డీ సాయినాధుని ద్వితీయ వార్షికోత్సవాన్ని పురస్కరించుకొని, 2014, ఏప్రిల్-6, ఆదివారం నాడు, ప్రత్యేకపూజా కార్యక్రమాలు నిర్వహించారు. స్వామివారికి పంచామృతాలతో అభిషేకం, రుద్రహోమం నిర్వహించారు. సూర్యోదయానికే, స్వామివారిని దర్సించుకోవడానికి భక్తులు తరలి వచ్చారు.

## మూలాలు

వర్గం:ఆంధ్రప్రదేశ్ సీఆర్‌డీఏ గ్రామాలు
వర్గం:కొల్లిపర మండలం లోని రెవెన్యూయేతర గ్రామాలు